## Granski kolektivni ugovor za zaposlenike u ustanovama kulture, čije se plaće osiguravaju iz Državnog proračuna

### NN 2/2004 (8.1.2004.), Granski kolektivni ugovor za zaposlenike u ustanovama kulture, čije se plaće osiguravaju iz Državnog proračuna

# KOLEKTIVNI UGOVORI

49

Na temelju članka 3., 9. i 14.
Zakona o plaćama u javnim službama (»Narodne novine«, br. 27/2001.) i Temeljnog
kolektiv­nog ugovora za službenike i namještenike u javnim službama (»Narodne
novine« br. 3/2002), Vlada Republike Hrvatske i Hrvatski sindikat djelatnika u
kulturi zaključili su 19. prosinca 2003. godine

## GRANSKI KOLEKTIVNI UGOVOR

### ZA ZAPOSLENIKE U USTANOVAMA KULTURE ČIJE SE PLAĆE OSIGURAVAJU IZ DRŽAVNOG PRORAČUNA

Članak 1.

Ovim granskim kolektivnim
ugovorom utvrđuju se samo posebnosti za zaposlenike u kulturi koje nisu
riješene Temeljnim kolektivnim ugovorom za službenike i namještenike u javnim
službama (»Narodne novine« br. 3/2002).

RADNO VRIJEME

Članak 2.

Puno radno vrijeme iznosi 40
sati rada tjedno.

Tjedno radno vrijeme raspoređeno
je na pet dana u tjednu i to od ponedjeljka do petka.

Zbog specifičnosti posla u
ustanovama u kulturi radno vrijeme može se rasporediti na šest dana u tjednu od
ponedjeljka do subote sukladno općem aktu ustanove u kulturi.

GODIŠNJI
ODMORI

Članak
3.

Godišnji odmor od minimalnih 18
radnih dana petodnevnog radnog tjedna od ponedjeljka do petka, uvećava se prema
sljede­ćim kriterijima:

1. s obzirom na dužinu radnog
staža:

–
od 5 do 15 godina radnog staža                                     3
dana

–
od 15 do 25 godina radnog staža                                   4
dana

–
od 25 do 35 godina radnog staža                                   5
dana

–
preko 35 godina radnog staža                                        6
dana

2.
s obzirom na složenost poslova:

–
radna mjesta I. vrste                                                      4
dana

–
radna mjesta II. vrste                                                     3
dana

–
radna mjesta III. vrste                                                    2
dana

–
radna mjesta IV. vrste                                                     1
dan

3.
s obzirom na radne uvjete:

– rad na poslovima s otežanim psihičkim i
fizičkim napregnutostima ili posebnim radnim
uvjetima (rad s kemikalijama i sl.)                                            5
dana

–
rad u smjenama, rad nedjeljom ili blagdanima                 3
dana

–
zaposlenicima s beneficiranim radnim stažom                  5
dana

– zaposlenicima koji službeno provedu na
terenu više od 60 dana                                                            3
dana

–
zaposlenicima koji službeno provedu na
terenu više od 30 dana                                                   2
dana

4. s
obzirom na socijalne uvjete:

–
roditelju, posvojitelju ili skrbniku s jednim
malodobnim djetetom                                                    2
dana

–
roditelju, posvojitelju ili skrbniku za svako
daljnje malodobno dijete još po                                       1
dan

–
roditelju, posvojitelju ili skrbniku
hendikepiranog djeteta, bez obzira na
drugu djecu                                                                   3
dana

–
invalidu                                                                          2
dana

–
samohranom roditelju                                                      1
dan

5. s obzirom na doprinos na radu:

– ako
zaposlenik ostvaruje natprosječne
rezultate rada                                                                 2
dana

Ukupno
trajanje godišnjeg odmora je maksimalno 25 radnih dana, odnosno sukladno
sporazumu Vlade RH i Sindikata javnih službi.

Članak 4.

Radno vrijeme baletnih umjetnika
sastoji se od priprema, pokusa i nastupa. Svaki od navedenih pojedinih oblika
rada može trajati najviše do 5 sati dnevno. Na svaki sat rada otpada pauza od
10 minuta odnosno 15 minuta ako se radi o pokusu ansambla.

U radno vrijeme baletnih
umjetnika uračunava se i priprema za predstavu (oblačenje, šminkanje,
zagrijavanje).

Članak 5.

Za baletne umjetnike osigurava
se odmor između prijepod­nev­nih i popodnevnih pokusa u trajanju od 4 sata u
dane kada nema predstave.

Članak 6.

Radno vrijeme baletnih umjetnika
koji nastupaju na večer­njoj predstavi, tijekom prijepodneva je najviše 4 sata.

Članak
7.

Radno
vrijeme zaposlenika opere određuje se dnevnim i tjednim rasporedom pokusa i nastupa.
Broj takvih termina određuje se odnosnim općim aktom HNK u Zagrebu.

U
slučaju odstupanja od propisanog broja termina, eventualni viškovi iznad punog
radnog vremena obračunavaju se šesto­mjesečno kao prekovremeni rad u trajanju
efektivnog broja sati rada. Ispunjavanjem propisanog broja  termina i zadovoljavanjem drugih obveza iz
radnog odnosa (individualna priprema, prisutnost na audicijama, sastancima,
pokusima i sl.) smatra se da je član ansambla ispunio 40-satni radni tjedan.

Članak 8.

U jednom danu mogu se
organizirati 2 termina, za zaposlenike iz članka 5. i 7. ovog Ugovora, ali
između njih mora proteći pauza od najmanje 4 sata.

Za dane u kojima su predviđena 2
termina zaposlenici iz stavka 1. ovog članka imaju pravo na dodatak na plaću za
taj dan od 10%.

Članak 9.

U jednom 4-satnom terminu zbora
zaposlenici imaju pravo na 3 pauze od po 15 minuta. Vrijeme svake od pauza je
nakon 45 minuta rada.

Članak 10.

Korepetitori opere i baleta rade
individualne pokuse sa solistima, ansamblima i režijske pokuse. Radno vrijeme
korepetitora je 40 sati tjedno od čega im se priznaje 12 sati individualne
pripreme. Termini se obračunavaju u efektivnom trajanju.

Korepetitori imaju u okviru
4-satnog termina pravo na pauzu sukladno članku 9. ovog Ugovora.

Članak 11.

Rad korepetitora u trajanju
dužem od 40 sati tjedno, ako se ne radi o preraspodjeli radnog vremena,
obračunava se kao prekovremeni rad.

DODATAK NA PLAĆU ZA RAD U
POSEBNIM UVJETIMA

Članak 12.

Bruto plaća zaposlenika uvećava
se za 5% za vrijeme obav­ljanja poslova u posebnim uvjetima.

Ustanova u kulturi dužna je
utvrditi poslove koji se obavljaju u posebnim uvjetima sukladno s člankom 54.
Temeljnog kolektiv­nog ugovora (»Narodne novine«, br. 3/2002.)

Poslovi iz stavka 2. ovog članka
utvrđuju se temeljem stručne procjene o opasnosti iz zaštite na radu od strane
ovlaštene pravne osobe.

Članak
13.

Zaposlenici koji poslove
obavljaju prije i poslijepodne, odnosno navečer uz prekide rada duže od
najmanje 1 sata imaju pravo na isplatu dodatka na plaću po osnovi dvokratnog
ili trokratnog rada u visini od 10% osnovne plaće.

Članak 14.

Osnovna plaća zaposlenika u
kulturi uvećat će se za:

– rad subotom ako je subota neradni dan                             25%

– rad noću (od 23 do 6 sati)                                                40%

–
prekovremeni rad                                                             50%

–
rad nedjeljom                                                                   35%

Članak
15.

Zaposleniku koji za rad koristi
privatno glazbalo pripada pravo na naknadu prema kriterijima utvrđenim u
Pravilniku o nak­nadama za uporabu privatnih glazbenih instrumenata i potrošnog
materijala za orkestralne instrumente u profesionalnim orkestrima i komornim
ansamblima Hrvatske, što ga je donijela Hrvatska udruga orkestralnih i komornih
umjetnika.

Članak 16.

Sukladno odredbi članka 187.a
Zakona o radu, ugovorene stranke suglasne su o uplati 0,65% neto plaće
nečlanova sindikata na račun Hrvatskog sindikata djelatnika u kulturi jer je to
većinski i jedini sindikat u ustanovama kulture koje se financiraju iz
proračuna RH.

Uplata doprinosa iz prethodnog
stavka izvršit će se nakon ispunjavanja svih uvjeta propisanih u Zakonu o radu.

ZAKLJUČNE ODREDBE

Članak 17.

Ovaj se Ugovora sklapa na
vrijeme trajanja Temeljnog kolektivnog ugovora za službenike i namještenike u
javnim službama (»Narodne novine«, br. 3/2002.), s tim što svaka ugovorna
strana može predložiti izmjene i dopune Ugovora jedanput godišnje. Svaka
ugovorna strana mora se očitovati u roku od 30 dana na prijedlog izmjena i
dopuna koje predlaže druga strana.

Članak 18.

Za tumačenje ovog Ugovora osniva
se komisija od tri člana.

Svaka ugovorna strana imenuje po
jednog člana, a zajednički utvrđuje trećeg člana koji je ujedno i predsjednik
komisije.

Članak 19.

Ustanove u kulturi dužne su
uskladiti svoje akte s tekstom ovog Ugovora u roku od 30 dana od dana službene
objave ovog Ugovora.

Članak 20.

Ovaj Ugovor stupa na snagu danom
potpisa ovlaštenih osoba, a primjenjivat će se od 1. siječnja 2004. godine,
izuzev članka 16. ovog Ugovora koji će stupiti na snagu prihvaćanjem na
referendumu zaposlenika sukladno članku 187.a ZOR-a.

Klasa: 612-01/03-01-340
Urbroj: 532-03-3/4-03-03
Zagreb, 19. prosinca 2003.

ZA HRVATSKI SINDIKAT                  ZA VLADU REPUBLIKE
DJELATNIKA U KULTURI                                      HRVATSKE

Glavni tajnik                                                                         Ministar

**Ferdo Boban, prof.,** v. r.                          **dr. sc. Antun
Vujić,** v. r.

if !supportEmptyParas endif

Kolektivni ugovor, NN 2/2004-49
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)